
БАСПАСӨЗ РЕЛИЗІ

«Цифрлық қаржылық активтер платформасының операторлары, цифрлық активтердің сауда платформасының операторлары бағалы қағаздардың орталық депозитарийіне мәліметтер ұсыну қағидаларын бекіту туралы» Қазақстан Республикасы Ұлттық Банкі Басқармасының және Қазақстан Республикасы Қаржы нарығын реттеу және дамыту агенттігі Басқармасының бірлескен қаулысын бекіту туралы 

2026 жылғы 12 мамыр						                         Астана қаласы


Қазақстан Республикасының Ұлттық Банкі (бұдан әрі – Ұлттық Банк) Ұлттық Банк Басқармасының 2026 жылғы 29 сәуірдегі № 46 және Қазақстан Республикасы Қаржы нарығын реттеу және дамыту агенттігі Басқармасының 2026 жылғы 5 мамырдағы № 90 «Цифрлық қаржылық активтер платформасының операторлары, цифрлық активтердің сауда платформасының операторлары бағалы қағаздардың орталық депозитарийіне мәліметтер ұсыну қағидаларын бекіту туралы» бірлескен қаулысының (бұдан әрі – Қаулы) (Қазақстан Республикасының Әділет министрлігінде 2026 жылғы 8 мамырда №38689 болып тіркелген) бекітілгені туралы хабарлайды.
Қаулы «Қазақстан Республикасындағы банктер және банк қызметі туралы» және «Қазақстан Республикасының кейбір заңнамалық актілеріне қаржы нарығын реттеу және дамыту, байланыс және банкроттық мәселелері бойынша өзгерістер мен толықтырулар енгізу туралы» Қазақстан Республикасының Заңдарын іске асыруға әзірленді.
Қаулы цифрлық қаржылық активтерді ұстаушыларды есепке алу жүйесін қалыптастыру және жүргізу тәртібін регламенттейді, онда эмитенттер, цифрлық активтер әмияндарының иелері және міндетті түрде сақталуға жататын жасалатын операциялар туралы мәліметтердің тізбесі белгіленеді.
Қаулының толық мәтінімен Қазақстан Республикасы Ұлттық Банкінің ресми интернет-ресурсында танысуға болады.


Толығырақ ақпаратты БАҚ өкілдері мына телефон арқылы алуына болады:
+7 (7172) 77 55 77 (1023)
e-mail: Yerlan.Smailov@nationalbank.kz
www.nationalbank.kz

